ליגת העל בכדורגל

ליגת העל בכדורגל היא ליגת הכדורגל הבכירה בישראל.

הליגה נוסדה בתקופת המנדט הבריטי בשנת 1931, ושמה העברי היה ליגת ארץ ישראל בכדורגל.

הליגה נקראת "ליגת העל" החל מעונת 1999/2000, כאשר בין השנים 1955 ל-1999 היא נקראה "הליגה הלאומית", ולפני כן "הליגה הארצית", "הליגה הישראלית" ו"ליגה א'". מכבי תל אביב היא הקבוצה היחידה המשתתפת בליגה ברציפות מאז שנת היווסדה. כלומר, היא הקבוצה היחידה שמעולם לא ירדה לליגת המשנה.

הליגה נמצאת תחת אחריות ההתאחדות לכדורגל בישראל, וביחד עם הליגה הלאומית אלו שתי הליגות המקצועניות בישראל. החל משנת 2014 מנוהלות שתי הליגות הבכירות על ידי מנהלת הליגות לכדורגל.

נכון לעונת 2025/2026, מדורגת ליגת העל הישראלית במקום ה-20 בדירוג אופ"א בשקלול של חמש העונות האחרונות.

היסטוריה

לפני קום המדינה

בשנת 1928 הוקמה ההתאחדות לכדורגל בישראל, ולאחר שלוש שנים של ניסיונות להקים ליגת כדורגל בארץ ישראל לצד משחקי הגביע, הצליחה להוציא את הליגה לפועל בשנת 1931. ב-7 בנובמבר נערך משחק הפתיחה של הליגה, דרבי בין מכבי חשמונאי ירושלים והפועל ירושלים, בו ניצחה חשמונאי 8–0. הליגה כללה 9 קבוצות בעונתה הראשונה, וביניהן קבוצת הכדורגל של המשטרה הבריטית, שזכתה בתואר האלופה הראשונה בשנת 1932. עמה שיחקו עוד 8 קבוצות עבריות: מכבי חשמונאי ירושלים, הפועל ירושלים, הפועל תל אביב, מכבי תל אביב, הפועל חיפה, מכבי חיפה, מכבי פתח תקווה, ומכבי נס ציונה.

הפועל תל אביב הייתה האלופה העברית הראשונה, כשזכתה בדאבל בשנת 1934. מכבי תל אביב זכתה באליפות הראשונה בתולדותיה בשנת 1936, ועד קום המדינה היו שתי התל אביביות הקבוצות העבריות היחידות שזכו בתואר. הפועל זכתה ב-5 אליפויות לפני קום המדינה, ומכבי זכתה ב-4. הליגה הופסקה לסירוגין בעקבות אירועים ביטחוניים בחלק מהשנים, ובחלק מהעונות הליגה נדחתה, בוטלה או הוחלפה במשחקי ליגות אזוריות.

הליגה הלאומית
לאחר קום המדינה, זכתה מכבי תל אביב באליפות הראשונה בשנת 1950. עד 1955 נקראה הליגה "ליגה א'", ואז שונה שמה והיא נקראה "הליגה הלאומית". הפועל פתח תקווה זכתה באליפות הראשונה בתולדותיה בשנת 1955, ולאחר מכן זכתה בחמש אליפויות רצופות (בין השנים 1959–1963), שיא שטרם נשבר.

בשנת 1963, לאחר שנים רבות בהן שיחקו בליגה 12 קבוצות, הוחלט על הקפאת הירידות והליגה גדלה בהדרגה ל-16 קבוצות. בשנת 1964 קבעה הפועל רמת גן היסטוריה והפכה לקבוצה הראשונה שזוכה באליפות מיד לאחר עלייתה מליגת המשנה (הישג ששוחזר על ידי בית"ר ירושלים בעונת 1992/1993), ובעונה שלאחר מכן גם הכח מכבי רמת גן זכתה לראשונה בתולדותיה בתואר. בשנים 1966–1968 שוחקה עונה כפולה עם 4 סיבובים ו-60 משחקים, בעקבות הקפאת הליגה במהלך תקופת ההמתנה לפני מלחמת ששת הימים.

בשנת 1971 זכתה מכבי נתניה לראשונה בתולדותיה באליפות, ובשנת 1975 הצטרפה גם הפועל באר שבע לרשימת הזוכות, והשיגה שתי אליפויות רצופות.

בשנת 1981 ירדה הפועל חיפה לליגת המשנה, והותירה את מכבי תל אביב והפועל תל אביב כקבוצות היחידות שמעולם לא ירדו ליגה. בשנת 1982 זכתה הפועל כפר סבא באליפות הראשונה בתולדותיה, אך בעונה שלאחר מכן ירדה לליגת המשנה (תקדים ששוחזר על ידי הפועל תל אביב לאחר שש שנים). בשנת 1984 נאבקו על האליפות שתי קבוצות שמעולם לא זכו בתואר - מכבי חיפה ובית"ר ירושלים, שהובילה את הטבלה בנקודות רבות לאורך העונה, אך בסופו של דבר הייתה זו מכבי חיפה שזכתה באליפות, ובית"ר ירושלים חיכתה עד שנת 1987, אז זכתה גם היא באליפות הראשונה בתולדותיה.

אחרי יותר מ-20 שנה כליגה של 16 קבוצות, בשנת 1987 הוקטנה הליגה ל-14 קבוצות, וכעבור שנתיים חזרה לפורמט של 12 קבוצות. בשנת 1989 ירדה הפועל תל אביב לראשונה בתולדותיה לליגת המשנה (עונה אחת לאחר שזכתה באליפות), והותירה את מכבי תל אביב כקבוצה היחידה שמשחקת בליגה הבכירה בישראל ברציפות מאז הקמתה. בשנת 1990 זכתה בני יהודה תל אביב באליפות הראשונה בתולדותיה, והפכה לקבוצה התל אביבית השלישית שזוכה בתואר. בשנת 1993 הוגדלה הליגה ל-14 קבוצות, ושנה לאחר מכן הוגדלה שוב ל-16 קבוצות.

ליגת העל
ב-1999 זכתה הפועל חיפה באליפות הראשונה בתולדותיה, ובתום העונה נערכו שינויים נוספים במבנה הליגות בישראל. הליגה הלאומית הפכה לליגת המשנה, ואילו הליגה הבכירה הוקטנה ל-14 קבוצות, ומאז היא נקראת "ליגת העל". הפועל תל אביב הייתה האלופה הראשונה של ליגת העל, כשזכתה בדאבל בעונת 1999/2000, ובעונה שלאחר מכן הוקטנה הליגה ל-12 קבוצות.

בעונת 2009/2010 גדלה הליגה בחזרה ל-16 קבוצות, ובאותה שנה הונהגה שיטת הקיזוז. טענות רבות עלו כנגד שיטה זו שבה הישגי העונה הסדירה מאבדים מחשיבותם לעומת הישגי הקבוצות בפלייאוף, ואכן בעונה זו מכבי חיפה הובילה את הטבלה בתום הסיבוב השני, ולאחר שהופחת ממאזן הקבוצות חצי מכמות הנקודות שצברו עד אז, זכתה הפועל תל אביב בתום הפלייאוף באליפות דרמטית בדקה האחרונה של המחזור האחרון. לאחר שנתיים הוחלט על ביטול השיטה.

במהלך העשור הראשון של המאה ה-21 זכתה מכבי חיפה 6 פעמים באליפות, והפכה לקבוצה שזכתה בהכי הרבה אליפויות בעשור אחד.

לקראת עונת 2012/2013 הוקטנה הליגה ל-14 קבוצות. לקראת עונת 2014/2015 קיבלה מנהלת הליגות לכדורגל, אשר מורכבת מנציגי קבוצות ליגת העל והליגה הלאומית, את זכויות הניהול על שתי הליגות הבכירות בישראל.

החל מהפלייאוף העליון של עונת 2018/2019 הוכנסה לשימוש טכנולוגיית ה-VAR בליגת העל.

במרץ 2020, לפני מחזור הפתיחה של משחקי הפלייאוף, נעצרה עונת 2019/2020 בעקבות מגפת הקורונה.

תחרות
מבנה הליגה
בליגה משתתפות ארבע עשרה קבוצות. במהלך העונה כל קבוצה משחקת נגד כל אחת מהקבוצות האחרות בליגה, פעם אחת באצטדיונה הביתי ופעם אחת באצטדיון היריבה, ובסך הכול 26 מחזורים. לאחר שני הסיבובים הראשונים מתקיים פלייאוף אשר במסגרתו מחולקות הקבוצות לשני בתים. 6 הקבוצות אשר סיימו במקומות הראשונים ייקחו חלק בפלייאוף העליון, ו-8 הקבוצות אשר סיימו במקומות האחרונים ייקחו חלק בפלייאוף התחתון. קבוצה לא יכולה לרדת או לעלות מפלייאוף אחד לשני גם אם מספר הנקודות שלה גבוה או נמוך יותר מקבוצה בפלייאוף אחר. במסגרת הפלייאוף העליון כל קבוצה משחקת מול שאר הקבוצות פעמיים, בבית ובחוץ, סך הכול 10 משחקים, ובמסגרת הפלייאוף התחתון כל קבוצה משחקת מול שאר הקבוצות פעם אחת, סך הכל 7 משחקים.

מיקומים
הקבוצות מקבלות שלוש נקודות עבור כל ניצחון (עד עונת 1982/1983 הוענקו שתי נקודות לקבוצה המנצחת, כפי שהיה נהוג בכל העולם) ונקודה אחת עבור תוצאת תיקו. במקרה של הפסד הקבוצה המפסידה איננה מקבלת נקודות. מיקום הקבוצות נקבע לפי מספר הנקודות הכולל שכל קבוצה השיגה. במצב של שוויון נקודות המיקום ייקבע לפי הפרש השערים. במקרה של שוויון בהפרש ייקבע המיקום על פי מספר הניצחונות, ובמקרה של שוויון גם כאן המיקום הסופי ייקבע על פי מספר השערים אשר הובקעו לזכות כל קבוצה. במקרה של שוויון גם במספר שערי הזכות, ייקבע המיקום על פי אותו סדר קריטריונים אך ורק בהתייחס למשחקים בין הקבוצות המצויות בשוויון. במקרה של שוויון גם בין שתי הקבוצות ויש צורך לקבוע עולה, יורדת, מיקום סופי לצורך השתתפות במסגרת כלשהי (למשל מוקדמות ליגת האלופות) או אלופה, ייערך בין הקבוצות משחק אחד על מגרש שייקבע על ידי ועדת הליגה בשיטת משחק גביע - הארכה ובעיטות 11 במקרה הצורך.

בתום העונה הקבוצה אשר ממוקמת במקום הראשון בפלייאוף העליון מוכתרת כאלופה, ושתי הקבוצות האחרונות בפלייאוף התחתון יורדות לליגה הלאומית.

הקבוצות זוכות במענקי מיקום לפי מיקומן בסוף העונה. סכום המענקים משתנה בין עונה לעונה בהתאם לתקצוב ההתאחדות לכדורגל בישראל. בעונת 2009/2010 זכתה האלופה ב-2.4 מיליון שקל וסגניתה זכתה ב-2.25 מיליון שקל.

העפלה לתחרויות האירופיות

הליגה הישראלית מסונפת להתאחדות הכדורגל האירופית (אופ"א), ולכן קבוצות אשר מסיימות במקומות הראשונים זוכות להשתתף בעונה שאחרי במסגרת הליגות האירופיות לפי מיקומן, בהתאם למיקום ליגת העל בדירוג הליגות של אופ"א. דירוג זה נקבע על פי הישגים משוקללים של הקבוצות הישראליות במפעלים האירופים. דירוג זה קובע את מספר המשתתפות במפעלים האירופיים: ליגת האלופות, הליגה האירופית והקונפרנס ליג, ואת מספר הסיבובים שעליהן לעבור על מנת להעפיל לטורניר העונתי. בדירוג 2023 (הקובע את המשתתפות בליגת האלופות, הליגה האירופית והקונפרנס ליג בעונת 2023/2024), מדורגת הליגה במקום ה-21 באירופה.

סרגל דירוג מאז 1999:

דירוג השיא של הליגה, נקבע בשנת 2003 והיה המקום ה-15 שמשמעותו הייתה 2 נציגות ישראליות במפעל ליגת האלופות בעונת 2004/2005 (מכבי תל אביב ומכבי חיפה), ודירוג השפל היה 27 בשנים 1999 ו-2019.

נכון לעונת המשחקים 2023/2024, דירוג זה קובע כי לישראל תהיה נציגה אחת בטורניר ליגת האלופות, נציגה בליגה האירופית, ו-2 נציגות בטורניר הקונפרנס ליג על פי המתכונת הבאה:
 אלופת המדינה - הקבוצה במקום הראשון בליגה מקבלת כרטיס לסיבוב המוקדמות השני של ליגת האלופות.
 זוכת גביע המדינה - מחזיקת גביע המדינה מקבלת כרטיס לסיבוב המוקדמות הראשון של הליגה האירופית.
 מקומות 2 ו-3 בליגה - סגנית האלופה והמסיימת במקום השלישי מקבלות כרטיס לסיבוב המוקדמות השני של הקונפרנס ליג.
 מקום 4 - אם הזוכה בגביע המדינה מסיימת באחד משלושת המקומות הראשונים בליגה, הקבוצה שסיימה במקום הרביעי מקבלת כרטיס לסיבוב המוקדמות השני של הקונפרנס ליג.
 בנוסף אם מחזיקת גביע המדינה זוכה גם באליפות המדינה הקבוצה שבמקום הראשון תשחק בסיבוב המוקדמות השני של ליגת האלופות הסגנית תשחק בסיבוב המוקדמות הראשון של הליגה האירופית והקבוצות שסיימו את העונה במקום השלישי והרביעי ישחקו בסיבוב המוקדמות השני של הקונפרנס ליג

קבוצות הליגה
להלן הקבוצות המתמודדות בעונת 2025/2026 בליגת העל:

קבוצהעיראצטדיוןמספר מושביםהפועל באר שבעבאר שבעטרנר16,126בית"ר ירושליםירושליםטדי31,733הפועל תל אביבתל אביבבלומפילד29,400מכבי תל אביבתל אביבבלומפילד29,400מכבי חיפהחיפהסמי עופר30,858הפועל פתח תקווהפתח תקווההמושבה11,500מכבי נתניהנתניהנתניה13,610בני סכניןסכניןדוחא8,500הפועל חיפהחיפהסמי עופר30,858מועדון ספורט אשדודאשדודהי"א7,800עירוני טבריהטבריהגרין5,200עירוני קריית שמונהקריית שמונהנתניה (זמני)13,610הפועל ירושליםירושליםטדי31,733מכבי בני ריינהריינהגרין5,200

זכויות שידור
טלוויזיה
המשחק המרכזי משודר בכל מחזור בערוץ "5SPORT" שמפעיל ערוץ הספורט, אשר משדר שני משחקים נוספים בערוצים "5PLUS" ו-"5LIVE". ארבעה משחקים נוספים בכל מחזור משודרים בערוצים "ספורט 1", "ספורט 2", "ספורט 3" ו-"ספורט 4" שמפעילה חברת צ'רלטון. החל משנת 2018 חלק ממשחקי המחזור משודרים באיכות 4K בערוץ "5SPORT 4K" (תלוי באצטדיון, נכון לשנת 2022 רק באצטדיונים נתניה, בלומפילד והמושבה השידור ב-4K אפשרי).

תוכנית סיכום המחזור "שער השבת" משודרת מאז שנת 2009 בערוץ "5SPORT" שמפעיל ערוץ הספורט, בהנחייתו של יהונתן כהן. החל משנת 2012 שודרה לאחר תוכנית זו גם תוכנית "שבת ביציע" של יציע העיתונות המוקדשת לליגת העל, בהנחייתו של עמיחי שפיגלר, אך היא הוחלפה בשנת 2017 בתוכנית חדשות הספורט עם עמיחי שפיגלר ומאיה רונן.

ב-24 במאי 1986 שודר לראשונה משחק ליגה בשידור ישיר בטלוויזיה הישראלית, כאשר הערוץ הראשון שידר את המשחק המרכזי במחזור ה-30 והאחרון של עונת 1985/1986, בו ניצחה הפועל תל אביב את מכבי חיפה באצטדיון בלומפילד וזכתה באליפות. עד עונת 1993/1994 שידר הערוץ הראשון את המשחק המרכזי ואת תוכנית סיכום המחזור שנקראה "משחק השבת". בעונת 1994/1995 הועברו זכויות השידור של הליגה לערוץ 2 המסחרי שהוקם שנה לפני כן, כשחלק מזכויות השידור היו בידי ערוץ הספורט. תוכנית סיכום המחזור של ערוץ 2, בהנחייתו של יורם ארבל, נקראה "הדקה ה-91", והמשחק המרכזי שודר בערוץ 2 עד שנת 2004. החל מעונת 2002/2003 ועד לעונת 2008/2009 שידר הערוץ הראשון את תוכנית סיכום המחזור, בשם "הראשון בשער", מלבד עונת 2005/2006, אז שודרה התוכנית בערוץ 10, בהפקת ערוץ הספורט, ונקראה "סיפור המחזור". המשחק המרכזי שודר בערוץ 10 בין השנים 2004 - 2009, ולאחר מכן עברו זכויות השידור לערוץ הראשון, במקביל להעברת זכויות השידור של תוכנית סיכום המחזור לערוץ הספורט. הערוץ הראשון שידר את המשחק המרכזי עד תום עונת 2015/2016, עת עברו הזכויות לערוץ הספורט וצ'רלטון.

המשחק המרכזי בליגת העל משודר גם ב בחו"ל בשפה העברית.

שניםהמשחק המרכזיתוכנית סיכום המחזור1986–1994ערוץ 1ערוץ 1  ("משחק השבת")1994–1999ערוץ 2ערוץ 2  ("הדקה ה-91")1999–2002ערוץ הספורט  ("שער חמש")2002–2004ערוץ 1  ("הראשון בשער")2004–2006ערוץ 102006–2007ערוץ 10  ("סיפור המחזור")2007–2009ערוץ 1  ("הראשון בשער")2009–2016ערוץ 1ערוץ הספורט  ("שער השבת")2016–ערוץ הספורט

רדיו
בזכויות שידורי הרדיו של ליגת העל החזיקה עד שנת 2016 רשות השידור ששידרה את התוכנית המיתולוגית שירים ושערים ברשת ב' של קול ישראל. התוכנית שודרה משנת 1970 והופסקה לסירוגין בשנת 2003 עם עלית ה"שלם וצפה", דבר שעורר מחאה ציבורית שבעקבותיה הוחזרה התוכנית בשנת 2005 במתכונת שונה בה אין שידור רציף של המשחקים. בשנת 2009 הופסקו שוב שידורי התוכנית. בשנים 2011–2012 רכש רדיו תל אביב את זכויות שידורי הרדיו ושידר ביחד תחנות אזוריות נוספות את התוכנית "שבת של כדורגל", ששודרה גם בטלוויזיה בערוץ ONE. בשנים 2009–2011 רכש גם רדיו ירושלים את זכויות השידור ברדיו, ובשנת 2011 חזרה רשת ב' לשדר את משחקי הליגה ישירות מהמגרשים בתוכנית "שירים ושערים". בשנת 2016 הופסקה התוכנית בעקבות סגירת רשות השידור.

החל משנת 2016 מועברים משחקי ליגת העל מדי שבת בתוכנית "שבת של כדורגל" אשר משודרת ברדיו תל אביב, רדיו חיפה, רדיו ירושלים, רדיו דרום, רדיו קול רגע ורדיו גלי ישראל, וכן בעמוד הפייסבוק של ONE. את התוכנית מגישים דולב נישליס ואייל ברקוביץ'.

שניםתחנת רדיושם התוכנית1970–1998 רשת ב' שירים ושערים1998–1999 רדיו ללא הפסקה שערים ללא הפסקה1999–2003 רשת ב' שירים ושערים2003–2005 לא שודר  לא שודר2005–2009 רשת ב' שירים ושערים2009–2011 רדיו ירושלים, רדיו דרום שבת של כדורגל2011–2012 רדיו תל אביב שבת של כדורגל2011–2016 רשת ב' שירים ושערים2016– רדיו אזורי  שבת של כדורגל

אינטרנט
בעונת 2008/2009 נרכשו זכויות שידור תקצירי המשחקים באינטרנט על ידי אתר ONE. בעונת 2009/2010 רכש ערוץ הספורט את זכויות שידור התקצירים. בשנים 2010–2012 תקצירי ליגת העל היו משודרים גם באתר ONE, גם באתר ערוץ הספורט וגם באתר ynet, ובשנת 2012 רכש ONE שוב את הזכויות. החל משנת 2016 רכש ערוץ הספורט את תקצירי ליגת העל באינטרנט, ובנוסף משודר המשחק המרכזי באתר האינטרנט של ערוץ הספורט. תקצירי ליגת העל מופיעים גם באתר האינטרנט של צ'רלטון.

חסויות
 בשנת 1999, עם הקמת ליגת העל, רכשה חברת פלאפון תקשורת את החסות על הליגה, שנקראה "ליגת פלאפון" במשך שלוש עונות. בשנת 2002 החליטה פלאפון לסיים את ההסכם, ובשלוש העונות הבאות לא הייתה חסות לשם הליגה.
 בשנת 2005 רכשה המועצה להסדר ההימורים בספורט את זכות החסות על הליגה, ובעקבות כך שמה של הליגה היה "ליגת טוטו". בשנת 2010 החליטה המועצה לשנות את השם ל"ליגת Winner" וכך היא נקראה עד תום עונת 2015/2016.
 ביולי 2016, עקב מחלוקות על גובה סכום החסות בין המנהלת למועצה, הודיעה המועצה כי תמשיך לשמש כנותנת חסות העיקרית אך הליגה לא תקרא יותר "ליגת Winner", ועל כן למשך שנתיים לא הייתה חסות לשם הליגה.
 באוגוסט 2018 רכשה רשת המסעדות ג'פניקה את החסות על שם הליגה תמורת כ-4 מיליון ש"ח לעונה, ובעקבות כך בעונת 2018/2019 שונה שמה המסחרי של הליגה ל"ליגת JAPANIKA".
 במאי 2019 רכשה הבורסה לניירות ערך בתל אביב את החסות על שם הליגה תמורת כ-12 מיליון ש"ח לשלוש עונות, ובעקבות כך שונה שמה המסחרי של הליגה ל"ליגת הבורסה לניירות ערך" החל מעונת 2019/2020.
 במרץ 2022 חתמה מנהלת הליגות בכדורגל עם הבנק הדיגיטלי הראשון - ONE ZERO על הסכם חסות תמורת כ-10 מיליון ש"ח ל-2 העונות הבאות (5 מ' שקל לכל עונה), ובעקבות כך החל מעונת 2022/2023 נקראה ליגת העל "ליגת ONE ZERO".
 בעונת 2024/2025 חזרה הליגה לחסות המועצה להסדר ההימורים בספורט ושמה שונה שוב ל"ליגת Winner".

טבלת אליפויות המדינה
 קבוצה המסומנת בכתב מודגש זכתה בגביע המדינה באותה העונה והשלימה דאבל מקומי.
 קבוצה המסומנת בכתב מודגש נטוי זכתה בנוסף בגביע הטוטו באותה העונה והשלימה טרבל מקומי.

לפני קום מדינת ישראל
עונהאלופהסגנית1928 מכבי חשמונאי ירושליםאין1931/1932  המשטרה הבריטיתהפועל תל אביב1932/1933לא התקיימה ליגה1933/1934  הפועל תל אביבמכבי חשמונאי ירושלים1934/1935  הפועל תל אביבהפועל פתח תקווה1935/1936מכבי תל אביבהכח תל אביבעונהאלופהסגנית1937מכבי תל אביבהפועל תל אביב1938הפועל תל אביבמכבי תל אביב1939מכבי תל אביבהפועל תל אביב1940הפועל תל אביבבית"ר תל אביב1940/1941  לא התקיימה ליגה1941/1942מכבי תל אביבמכבי ראשון לציוןעונהאלופהסגנית1942/1943לא הגיעה לסיומה1943/1944  הפועל תל אביבמכבי רחובות1944/1945 לא הוכרזה אלופה1945/1946לא התקיימה ליגה1946/1947  מכבי תל אביבבית"ר תל אביב1947/1948הליגה הופסקה עקב מלחמת העצמאות

לאחר קום מדינת ישראל
הליגה הישראליתעונהאלופהסגנית1948/1949לא התקיימה ליגה1949/1950  מכבי תל אביבהפועל תל אביב1950/1951לא התקיימה ליגהליגה א'1951/1952  מכבי תל אביבמכבי פתח תקווה1952/1953לא התקיימה ליגה1953/1954  מכבי תל אביבמכבי פתח תקווה1954/1955  הפועל פתח תקווהמכבי תל אביבהליגה הלאומיתעונהאלופהסגנית1955/1956  מכבי תל אביבהפועל פתח תקווה1956/1957  הפועל תל אביבהפועל פתח תקווה1957/1958  מכבי תל אביבהפועל פתח תקווה1958/1959  הפועל פתח תקווההפועל חיפה1959/1960  הפועל פתח תקווהמכבי תל אביב1960/1961  הפועל פתח תקווההפועל תל אביב1961/1962  הפועל פתח תקווהמכבי יפו1962/1963  הפועל פתח תקווההפועל תל אביב1963/1964  הפועל רמת גןמכבי יפו1964/1965  הכח רמת גןהפועל פתח תקווה1965/1966  הפועל תל אביבהפועל פתח תקווה1966/1968מכבי תל אביבהפועל פתח תקווה1968/1969הפועל תל אביבמכבי תל אביב1969/1970מכבי תל אביבהפועל תל אביב1970/1971מכבי נתניהשמשון תל אביב1971/1972מכבי תל אביבבית"ר ירושליםעונהאלופהסגנית1972/1973הכח רמת גןהפועל תל אביב1973/1974מכבי נתניהמכבי תל אביב1974/1975הפועל באר שבעמכבי נתניה1975/1976הפועל באר שבעבית"ר ירושלים1976/1977מכבי תל אביבמכבי יפו1977/1978מכבי נתניהבית"ר ירושלים1978/1979מכבי תל אביבבית"ר ירושלים1979/1980מכבי נתניההפועל תל אביב1980/1981הפועל תל אביבבני יהודה1981/1982הפועל כפר סבאמכבי נתניה1982/1983מכבי נתניהשמשון תל אביב1983/1984מכבי חיפהבית"ר ירושלים1984/1985מכבי חיפהבית"ר ירושלים1985/1986הפועל תל אביבמכבי חיפה1986/1987בית"ר ירושליםבני יהודה1987/1988הפועל תל אביבמכבי נתניה1988/1989מכבי חיפההפועל פתח תקווה1989/1990בני יהודההפועל פתח תקווה1990/1991מכבי חיפההפועל פתח תקווה1991/1992מכבי תל אביבבני יהודה1992/1993בית"ר ירושליםמכבי תל אביב1993/1994מכבי חיפהמכבי תל אביב1994/1995מכבי תל אביבמכבי חיפה1995/1996מכבי תל אביבמכבי חיפה1996/1997בית"ר ירושליםהפועל פתח תקווה1997/1998בית"ר ירושליםהפועל תל אביב1998/1999הפועל חיפהמכבי תל אביבליגת העלעונהאלופהסגנית1999/2000  הפועל תל אביבמכבי חיפה2000/2001  מכבי חיפההפועל תל אביב2001/2002  מכבי חיפההפועל תל אביב2002/2003  מכבי תל אביבמכבי חיפה2003/2004  מכבי חיפהמכבי תל אביב2004/2005  מכבי חיפהמכבי פתח תקווה2005/2006 מכבי חיפההפועל תל אביב2006/2007  בית"ר ירושליםמכבי נתניה2007/2008  בית"ר ירושליםמכבי נתניה2008/2009  מכבי חיפההפועל תל אביב2009/2010  הפועל תל אביבמכבי חיפה2010/2011  מכבי חיפההפועל תל אביב2011/2012  עירוני קריית שמונההפועל תל אביב2012/2013  מכבי תל אביבמכבי חיפה2013/2014  מכבי תל אביבהפועל באר שבע2014/2015  מכבי תל אביבעירוני קריית שמונה2015/2016  הפועל באר שבעמכבי תל אביב2016/2017  הפועל באר שבעמכבי תל אביב2017/2018  הפועל באר שבעמכבי תל אביב2018/2019  מכבי תל אביבמכבי חיפה2019/2020  מכבי תל אביבמכבי חיפה2020/2021מכבי חיפהמכבי תל אביב2021/2022מכבי חיפההפועל באר שבע2022/2023מכבי חיפההפועל באר שבע2023/2024מכבי תל אביבמכבי חיפה2024/2025מכבי תל אביבהפועל באר שבע

אליפויות
אלופות לפי קבוצה
בסוגריים: זכיות באליפות/סגנויות מלפני קום המדינה.

מתחת לשם הקבוצה: מספר כוכבים המשולב גם בסמלי כל הקבוצות, כאשר על פי החלטה שהתקבלה במנהלת הליגות: 5 אליפויות ישראל = 20x20 פיקסליםכוכב אחד
 אליפויות לפי קבוצות
#אלופהאליפויותסגנויותעונות זכייה 1  מכבי תל אביב20x20 פיקסלים20x20 פיקסלים20x20 פיקסלים20x20 פיקסלים20x20 פיקסלים 26 (5) 13 (1)(1935/1936, 1937, 1939, 1941/1942, 1946/1947) 1949/1950, 1951/1952, 1953/1954, 1955/1956, 1957/1958, 1966/1968, 1969/1970, 1971/1972, 1976/1977, 1978/1979, 1991/1992, 1994/1995, 1995/1996, 2002/2003, 2012/2013, 2013/2014, 2014/2015, 2018/2019, 2019/2020, 2023/2024, 2024/2025 2  מכבי חיפה20x20 פיקסלים20x20 פיקסלים20x20 פיקסלים 15  101983/1984, 1984/1985, 1988/1989, 1990/1991, 1993/1994, 2000/2001, 2001/2002, 2003/2004, 2004/2005, 2005/2006, 2008/2009, 2010/2011, 2020/2021, 2021/2022, 2022/2023 3  הפועל תל אביב20x20 פיקסלים20x20 פיקסלים 13 (5) 16 (3)(1933/1934, 1934/1935, 1938, 1940, 1943/1944) 1956/1957, 1965/1966, 1968/1969, 1980/1981, 1985/1986, 1987/1988, 1999/2000, 2009/2010 4  הפועל פתח תקווה20x20 פיקסלים 6  11 (1)1954/1955, 1958/1959, 1959/1960, 1960/1961, 1961/1962, 1962/1963 בית"ר ירושלים20x20 פיקסלים 6  61986/1987, 1992/1993, 1996/1997, 1997/1998, 2006/2007, 2007/2008 6  מכבי נתניה20x20 פיקסלים 5  51970/1971, 1973/1974, 1977/1978, 1979/1980, 1982/1983 הפועל באר שבע20x20 פיקסלים 5  41974/1975, 1975/1976, 2015/2016, 2016/2017, 2017/2018 8  הכח עמידר רמת גן  2  01964/1965, 1972/1973 9  בני יהודה תל אביב  1  31989/1990 מכבי חשמונאי ירושלים  1 (1) 1 (1)(1928) הפועל חיפה  1  11998/1999עירוני קריית שמונה  1  12011/2012 המשטרה הבריטית  1 (1) 0(1931/1932) הפועל רמת-גן גבעתיים  1  01963/1964 הפועל כפר סבא  1  01981/1982

אלופות לפי עיר
#עיראליפויותקבוצות1תל אביב 40מכבי תל אביב (26), הפועל תל אביב (13), בני יהודה תל אביב (1)2חיפה 16מכבי חיפה (15), הפועל חיפה (1)3ירושלים 7בית"ר ירושלים (6), מכבי חשמונאי ירושלים (1)4פתח תקווה 6הפועל פתח תקווה (6)5נתניה 5מכבי נתניה (5)באר שבע 5הפועל באר שבע (5)7רמת גן 3הכח עמידר רמת גן (2), הפועל רמת גן (1)8קריית שמונה 1עירוני קריית שמונה (1)כפר סבא 1הפועל כפר סבא (1)

אלופות לפי מחוז
#מחוזאליפויותקבוצות1תל אביב 43מכבי תל אביב (26), הפועל תל אביב (13), הכח עמידר רמת גן (2), הפועל רמת גן (1), בני יהודה (1)2חיפה 16מכבי חיפה (15), הפועל חיפה (1)3מרכז 12הפועל פתח תקווה (6), מכבי נתניה (5), הפועל כפר סבא (1)4ירושלים 7בית"ר ירושלים (6), מכבי חשמונאי ירושלים (1)5דרום 5הפועל באר שבע (5)6צפון 1עירוני קריית שמונה (1)

אליפויות לפי שחקנים
להלן טבלת השחקנים המעוטרים ביותר בתולדות הליגה הבכירה בישראל, אשר זכו בתואר האליפות לפחות שש פעמים:

שחקנים פעילים בליגת העל מודגשים
 #  שם השחקן  אליפויות  קבוצות (שנות זכייה) 1 אלון חרזי 9 מכבי חיפה (1990/1991, 1993/1994, 2000/2001, 2001/2002, 2003/2004, 2004/2005, 2005/2006, 2008/2009) בית"ר ירושלים (1997/1998)אריק בנדומכבי חיפה (1993/1994, 2000/2001, 2001/2002, 2003/2004, 2004/2005, 2005/2006, 2010/2011) בית"ר ירושלים (2006/2007, 2007/2008) 3 שלום שלומזון 7 מכבי תל אביב (1934/1935, 1937, 1941/1942, 1946/1947, 1949/1950, 1951/1952, 1953/1954)יוסף מרימוביץ'מכבי תל אביב (1941/1942, 1946/1947, 1949/1950, 1951/1952, 1953/1954, 1955/1956, 1957/1958)ניר דוידוביץ'מכבי חיפה (2000/2001, 2001/2002, 2003/2004, 2004/2005, 2005/2006, 2008/2009, 2010/2011)יניב קטןמכבי חיפה (2000/2001, 2001/2002, 2003/2004, 2004/2005, 2005/2006, 2008/2009, 2010/2011)איתן טיביבית"ר ירושלים (2006/2007) עירוני קריית שמונה (2011/2012) מכבי תל אביב (2012/2013, 2013/2014, 2014/2015, 2018/2019, 2019/2020) 8 שייע גלזר 6 מכבי תל אביב (1946/1947, 1949/1950, 1951/1952, 1953/1954, 1955/1956, 1957/1958)בועז קופמןהפועל פתח תקווה (1954/1955, 1958/1959, 1959/1960, 1960/1961, 1961/1962, 1962/1963)יעקב ויסוקרהפועל פתח תקווה (1954/1955, 1958/1959, 1959/1960, 1960/1961, 1961/1962, 1962/1963)נחום סטלמךהפועל פתח תקווה (1954/1955, 1958/1959, 1959/1960, 1960/1961, 1961/1962, 1962/1963)ראובן יפתהפועל פתח תקווה (1954/1955, 1958/1959, 1959/1960, 1960/1961, 1961/1962, 1962/1963)יואב זיומכבי חיפה (2000/2001) בית"ר ירושלים (2006/2007, 2007/2008) מכבי תל אביב (2012/2013, 2013/2014, 2014/2015)מהראן ראדימכבי תל אביב (2012/2013, 2013/2014, 2014/2015) הפועל באר שבע (2015/2016, 2016/2017, 2017/2018)שרן יינימכבי תל אביב (2012/2013, 2013/2014, 2014/2015, 2018/2019, 2019/2020, 2023/2024)ערן זהביהפועל תל אביב (2009/2010)מכבי תל אביב (2012/2013, 2013/2014, 2014/2015, 2023/2024, 2024/2025)

אליפויות לפי מאמנים
להלן טבלת המאמנים המעוטרים ביותר בתולדות הליגה הבכירה בישראל, אשר זכו בתואר האליפות יותר מפעם אחת:

מאמנים פעילים בליגת העל מודגשים
 #  שם המאמן  אליפויות  קבוצות (שנות זכייה) 1  דוביד שווייצר  6  הפועל רמת גן (1964), הפועל תל אביב (1966, 1981, 1986),מכבי תל אביב (1970), מכבי נתניה (1971) דרור קשטן  הפועל כפר סבא (1982), בית"ר ירושלים (1987, 1993, 1998),מכבי תל אביב (1996), הפועל תל אביב (2000)ברק בכרהפועל באר שבע (2016, 2017, 2018),מכבי חיפה (2021, 2022, 2023) 4  משה פוליאקוב  5  הפועל תל אביב (1934, 1935, 1938, 1940, 1944) 5אגון פולק 4מכבי תל אביב (1936, 1937, 1942, 1947) ג'רי בית הלוי  מכבי תל אביב (1950, 1952, 1954, 1956) אברהם גרנט  מכבי תל אביב (1992, 1995), מכבי חיפה (2001, 2002) 8  יצחק שניאור  3  הכח רמת גן (1965), מכבי תל אביב (1972), הפועל תל אביב (1988) אמציה לבקוביץ'  הפועל באר שבע (1975, 1976), מכבי חיפה (1989) שלמה שרף  מכבי חיפה (1984, 1985, 1991) רוני לוי מכבי חיפה (2004, 2005, 2006) 12  ג'קי גיבונס  2  הפועל פתח תקווה (1959, 1960) מינדה יובנוביץ'  הפועל פתח תקווה (1962, 1963) יעקב גרונדמן  מכבי תל אביב (1977), מכבי נתניה (1980) גיורא שפיגל  בני יהודה (1990), מכבי חיפה (1994) אלי גוטמן  הפועל חיפה (1999), הפועל תל אביב (2010) אלישע לוי  מכבי חיפה (2009, 2011) ולדימיר איביץ' מכבי תל אביב (2019, 2020)

שיאים קבוצתיים
 שיא ניצחונות ליגה רצופים: 22 ניצחונות (הפועל תל אביב לאורך השנים 1932-1933-1934)
 שיא ניצחונות ליגה רצופים בעונה אחת: 18 ניצחונות (מכבי תל אביב, עונת 1949/1950)
 שיא ניצחונות ליגה רצופים מתחילת עונהלאחר קום המדינה: 11 ניצחונות (מכבי חיפה בעונת 2005/2006, מכבי תל אביב בעונת 1993/1994)
 עונה שלמה ללא הפסד: המשטרה הבריטית - 15 משחקים (1931/1932), הפועל תל אביב - 14 משחקים (1933/1934), הפועל תל אביב - 11 משחקים (1938), מכבי תל אביב - 22 משחקים (1953/1954), מכבי תל אביב - 22 משחקים (1957/1958), מכבי חיפה - 39 משחקים (1993/1994)
 שיא משחקי ליגה רצופים ללא הפסד: 46 משחקים (מכבי חיפה, מסוף עונת 1992/1993 ועד תחילת עונת 1994/1995)
 שיא משחקי בית ללא הפסד: 51 משחקים (הפועל באר שבע, בין ספטמבר 2015 למאי 2018)
 שיא משחקי חוץ ללא הפסד: 38 משחקים (מכבי תל אביב, בין אפריל 2018 ליולי 2020)
 שיא מחזורים רצופים בראש הטבלה: 65 מחזורים (מכבי חיפה, בין אוגוסט 2004 למאי 2006)
 שיא ניצחונות ליגה בעונה אחת : 28 מ-39 משחקים (מכבי חיפה, עונת 1993/1994), 28 מ-35 משחקים (מכבי חיפה, עונת 2009/2010)
 אחוזי ההצלחה הגבוהים ביותרבעידן שלוש נקודות לניצחון: 82.86% (מכבי חיפה, עונת 2009/2010)
 אחוזי ההצלחה הגבוהים ביותר במשחקי בית: 96.3% (מכבי חיפה, עונת 2022/2023)
 שיא נקודות לעונה: 95 נקודות (מכבי חיפה, עונת 1993/1994)
 שיא ממוצע שערים למשחק: 4.291 שערים למשחק (מכבי תל אביב, עונת 1949/1950)
 שיא ממוצע ספיגה למשחק: 0.278 שערים למשחק (מכבי תל אביב, עונת 2019/2020)
 שיא הפסדי ליגה רצופים: 24 הפסדים מתוך 24 משחקים (מכבי נס ציונה, עונת 1949/1950)
 שיא הפסדי ליגה בעונה אחת: 30 הפסדים מתוך 38 משחקים (הפועל צפרירים חולון, עונת 2000/2001)
 הניצחון הגבוה ביותר: 13–0 (מכבי תל אביב נגד מכבי ראשון לציון, 7 בינואר 1950)
 שיא אליפויות ברצף: 5 (הפועל פתח תקווה, בעונות 1958/1959 עד 1962/1963)
 שיא אליפויות בעשור אחד: 6 (מכבי חיפה בעשור הראשון של המאה ה-21, בעונות 2000/2001, 2001/2002, 2003/2004, 2004/2005, 2005/2006 ו-2008/2009)
 שיא משחקים רצופים עם לפחות שער זכות אחד: 43 משחקים (בית"ר ירושלים, בין אפריל 2017 לאוגוסט 2018)
 האליפות המהירה ביותר: 8 מחזורים לפני סיום העונה (מכבי תל אביב, עונת 2018/2019)
 אליפות בהפרש הגבוה ביותר מהמקום השני: 31 נקודות (מכבי תל אביב, עונת 2018/2019)
 שיא משחקים ללא ספיגה ברצף: 14 משחקים (מכבי תל אביב, בין מאי 2019 לדצמבר 2019)
 שיא משחקים ללא ספיגה בעונה אחת: 29 משחקים (מכבי תל אביב, עונת 2019/2020)

שיאנים ומלכי השערים
שיאני ההופעות של ליגת העל בכל הזמנים
 #  שחקן  שנות פעילות  הופעות 1  אריק בנדו  1991–2011  573 2  רפי כהן  1988–2010  546 3  ואליד באדיר  1992–2013  531 4  אלון חרזי  1990–2009  526 5  גדעון דמתי  1968–1989  519 6  לירן שטראובר  1992–2012  513 7  שלמה אילוז  1978–1996  509 8  מיקו בלו  1964–1982  498 9  יגאל אנטבי  1993–2014  494 10  אלון חזן  1984–2004  483
השחקן הזר ששיחק הכי הרבה משחקים בכל הזמנים בליגת העל הוא מוראד מגמאדוב, שהופיע 457 פעמים במדי מכבי פתח תקווה.

מלכי השערים בכל הזמנים
שחקנים פעילים מודגשים בכתב בולט
 #  שחקן  שנות פעילות  שערים 1  אלון מזרחי  1989–2005  206 2  עודד מכנס  1974–1990  196 3  אבי נמני  1989–2008  194 4  משה רומנו  1965–1982  1925 ערן זהבי 2006–20251776שי הולצמן  1990–2009  1697  מרדכי שפיגלר  1963–1981  168 8  אורי מלמיליאן 1973–1993  159 9  דוד לביא  1973–1988  158 10  נחום סטלמך  1952–1970  155
שיא השערים שהבקיע שחקן זר בליגת העל הוא 89, בו מחזיק ניקיטה רוקאביציה (במדי בית"ר ירושלים, מכבי חיפה והפועל באר שבע).

מלכי השערים של ליגת העל לפי עונות
להלן מלכי השערים של ליגת העל בכל עונה מאז קום המדינה:
 עונה מלך השערים קבוצהשערים 1949/1950  יוסף מרימוביץ'  מכבי תל אביב  24 1951/1952  שייע גלזר  מכבי תל אביב  24 1953/1954  אליעזר שפיגל  מכבי פתח תקווה  16 1954/1955  ניסים אלמליח  בית"ר תל אביב  30 1955/1956  אברהם "חולי" לוי בית"ר תל אביב  16 מיכאל מיכאלוב  הפועל תל אביב 1956/1957  אברהם גינזבורג  הפועל חיפה  14 1957/1958  רפי לוי  מכבי תל אביב  14 1958/1959  אהרן אמר  מכבי חיפה  17 1959/1960  רפי לוי  מכבי תל אביב  19 1960/1961  זכריה רצאבי  הפועל פתח תקווה  15 שלמה לוי  הפועל חיפה 1961/1962  שלמה לוי  הפועל חיפה  16 יצחק נזרי  הפועל טבריה 1962/1963  זכריה רצאבי  הפועל פתח תקווה  12 1963/1964  ישראל אשכנזי  מכבי יפו  21 1964/1965  ישראל אשכנזי  מכבי יפו  18 יצחק "זכי" מזרחי  בני יהודה 1965/1966  מרדכי שפיגלר  מכבי נתניה  17 משה רומנו  שמשון תל אביב 1966/1968  מרדכי שפיגלר  מכבי נתניה  38 1968/1969  מרדכי שפיגלר  מכבי נתניה  25 1969/1970  משה רומנו  שמשון תל אביב  15 1970/1971  אלי בן רימוז'  הפועל ירושלים  20 1971/1972  יהודה שהרבני  הכח רמת גן  211972/1973משה רומנובית"ר תל אביב181973/1974בני אלוןהפועל חיפה151974/1975משה רומנושמשון תל אביב171975/1976עודד מכנסמכבי נתניה21 עונה מלך השערים קבוצהשערים1976/1977ויקי פרץמכבי תל אביב171977/1978דוד לביאמכבי נתניה16 1978/1979  עודד מכנס  מכבי נתניה  18 אלי מיאלי  בית"ר ירושלים 1979/1980  דוד לביא  מכבי נתניה  18 1980/1981  הרצל פיטוסי  מכבי פתח תקווה  22 1981/1982  עודד מכנס  מכבי נתניה  26 1982/1983  עודד מכנס  מכבי נתניה  21 1983/1984  דוד לביא  מכבי נתניה  16 1984/1985  דוד לביא  מכבי נתניה  18 1985/1986  אורי מלמיליאן  בית"ר ירושלים  14 דורון רבינזון  מכבי פתח תקווה 1986/1987  אלי יאני  הפועל כפר סבא  16 1987/1988  זאהי ארמלי  מכבי חיפה  25 1988/1989  בני טבק  מכבי תל אביב  18 1989/1990  אורי מלמיליאן  מכבי תל אביב  16 1990/1991  ניר לוין  הפועל פתח תקווה  20 1991/1992  אלון מזרחי  בני יהודה  20 1992/1993  אלון מזרחי  בני יהודה  26 1993/1994  אלון מזרחי  מכבי חיפה  28 1994/1995  חיים רביבו  מכבי חיפה  17 עמיר תורג'מן  עירוני אשדוד 1995/1996  חיים רביבו  מכבי חיפה  26 1996/1997  מוטי קקון  הפועל פתח תקווה 21 1997/1998  אלון מזרחי  מכבי חיפה  181998/1999אנדז'יי קוביקהמכבי תל אביב211999/2000אסי טובימכבי פתח תקווה272000/2001אבי נמנימכבי תל אביב252001/2002קובי רפואהמכבי פתח תקווה18 עונה מלך השערים קבוצהשערים 2002/2003  שי הולצמן  מ.ס. אשדוד  18 יניב אברג'יל  הפועל כפר סבא 2003/2004  שי הולצמן  מ.ס. אשדוד  16 אופיר חיים  הפועל באר שבע 2004/2005  רוברטו קולאוטי  מכבי חיפה  19 2005/2006  שי הולצמן  מ.ס. אשדוד  18 2006/2007  יניב עזרן  מ.ס. אשדוד  15 2007/2008  סמואל יבואה  הפועל כפר סבא  15 2008/2009  שמעון אבו חצירא  הפועל פתח תקווה  14 ברק יצחקי  בית"ר ירושלים אלירן עטר  בני יהודה 2009/2010  שלומי ארבייטמן  מכבי חיפה  28 2010/2011  טוטו תמוז  הפועל תל אביב  21 2011/2012  אחמד סבע  מכבי נתניה  20 2012/2013  אלירן עטר  מכבי תל אביב  22 2013/2014  ערן זהבי  מכבי תל אביב  29 2014/2015  ערן זהבי  מכבי תל אביב  27 2015/2016  ערן זהבי  מכבי תל אביב  35 2016/2017  וידאר קיארטאנסון  מכבי תל אביב  19 2017/2018  דיא סבע  מכבי נתניה  24 2018/2019  בן שהר  הפועל באר שבע  152019/2020  ניקיטה רוקאביציה  מכבי חיפה  222020/2021  ניקיטה רוקאביציה  מכבי חיפה  192021/2022  עומר אצילי  מכבי חיפה  202022/2023  עומר אצילי  מכבי חיפה 21 2023/2024  דין דוד  מכבי חיפה  20 ערן זהבי  מכבי תל אביב2024/2025גיא מלמדהפועל חיפה
מכבי חיפה21

שיאני הזכיות
להלן טבלת השחקנים שזכו בתואר מלך השערים יותר מפעם אחת
 #  שם  זכיות  שנות זכייה 1  משה רומנו  4  1966, 1970, 1973, 1975 עודד מכנס  1976, 1979, 1982, 1983 דוד לביא  1978, 1980, 1984, 1985 אלון מזרחי  1992, 1993, 1994, 1998 ערן זהבי  2014, 2015, 2016, 2024 6  מרדכי שפיגלר  3  1966, 1968, 1969 שי הולצמן  2003, 2004, 2006 8  רפי לוי  2  1958, 1960 שלמה לוי  1961, 1962 זכריה רצאבי  1961, 1963 ישראל אשכנזי  1964, 1965 אורי מלמיליאן  1986, 1990 חיים רביבו 1995, 1996 אלירן עטר  2009, 2013ניקיטה רוקאביציה  2020, 2021עומר אצילי  2022, 2023

שיאני שערים לעונה
להלן טבלת השחקנים שכבשו יותר מ-25 שערים בעונה אחת:
 #  שם  קבוצה  עונה  שערים 1  ערן זהבי  מכבי תל אביב  2015/2016  35 2  ניסים אלמליח  בית"ר תל אביב  1954/1955  30 3  ערן זהבי  מכבי תל אביב  2013/2014  29 4  נחום סטלמך  הפועל פתח תקווה  1954/1955  28 אלון מזרחי  מכבי חיפה  1993/1994 שלומי ארבייטמן  מכבי חיפה  2009/2010 7  אסי טובי  מכבי פתח תקווה  1999/2000  27 ערן זהבי  מכבי תל אביב  2014/2015 9  עודד מכנס  מכבי נתניה  1981/1982  26 אלון מזרחי  בני יהודה תל אביב  1992/1993 חיים רביבו  מכבי חיפה  1995/1996 עומר דמארי  הפועל תל אביב  2013/2014

שיאים אישיים נוספים
 שיא שערים אישי במשחק ליגה אחד: עמיחי שוהם (הפועל פתח תקווה) - 7 שערים (7 בדצמבר 1944)
 שיא דקות רצופות ללא ספיגה בליגה הבכירה: דניאל טננבאום (מכבי תל אביב) - 1,272 דקות (2018/2019 - 2019/2020)
 שיא משחקים ללא ספיגה מתחילת העונה בליגה הבכירה: דניאל טננבאום (מכבי תל אביב) - 13 משחקים (עונת 2019/2020) - שיא עולמי (נכון ל-2020)
 השחקן הצעיר ביותר ששיחק בליגה הבכירה: בוני גינצבורג (מכבי תל אביב) - בגיל 15 ו-11 חודשים (6 בדצמבר 1980)
 כובש השער המהיר ביותר בליגה הבכירה: ניסים אלמליח (בית"ר תל אביב) - 5 שניות מפתיחת המשחק (23 בפברואר 1957)
 שיאן הכרטיסים הצהובים בליגה הבכירה: ח'אלד ח'לאילה (בני סכנין) - 151 כרטיסים צהובים
 שיאן אליפויות רצופות: מהראן ראדי (מכבי תל אביב, הפועל באר שבע) - 6 (2012/2013–2017/2018)

עולות ויורדות
עונהעולות מהלאומית (עד 1976 ליגה א', מ-1977 עד 1999 ארצית)יורדות ללאומית (עד 1976 ליגה א', מ-1977 עד 1999 ארצית)1949/1950  אין  מכבי נס ציונה1951/1952  הפועל כפר סבא, הפועל בלפוריה  הפועל ראשון לציון, מכבי ראשון לציון1953/1954  בית"ר ירושלים, הפועל חדרה  אין1954/1955  מכבי יפו  בית"ר ירושלים, הפועל חדרה, הפועל בלפוריה1955/1956  אין (הכח תל אביב הפסידה בפלייאוף מול מכבי יפו)  מכבי רחובות, הפועל כפר סבא1956/1957  הפועל כפר סבא, הפועל ירושלים  אין1957/1958  אין  אין1958/1959  בני יהודה תל אביב  הפועל כפר סבא1959/1960  שמשון תל אביב  הפועל רמת גן1960/1961  הפועל טבריה  בית"ר תל אביב1961/1962  הכח רמת גן  מכבי נתניה1962/1963  הפועל רמת גן, הפועל לוד, מכבי שעריים  אין (מכבי פתח תקווה הייתה אמורה לרדת, אך הירידות הוקפאו)1963/1964  בית"ר תל אביב, מכבי נתניה  הפועל לוד1964/1965  הפועל מחנה יהודה, הפועל באר שבע  מכבי חיפה, הפועל טבריה1965/1966  מכבי חיפה, סקציה נס ציונה  מכבי פתח תקווה, בית"ר תל אביב1966/1968  הפועל כפר סבא, בית"ר ירושלים  הפועל מחנה יהודה, סקציה נס ציונה1968/1969  בית"ר תל אביב, מכבי פתח תקווה  מכבי שעריים, הפועל רמת גן1969/1970  הפועל חדרה, הפועל חולון  מכבי יפו, הפועל באר שבע1970/1971  מכבי יפו, הפועל באר שבע  מכבי פתח תקווה, הפועל חולון1971/1972  מכבי פתח תקווה, הפועל מרמורק  בני יהודה תל אביב, הפועל חדרה1972/1973  בני יהודה תל אביב, הפועל חדרה  שמשון תל אביב, הפועל מרמורק1973/1974  שמשון תל אביב  מכבי חיפה1974/1975  מכבי חיפה, מכבי רמת עמידר  אין (בית"ר ירושלים ומכבי פתח תקווה היו אמורות לרדת, אך הירידות הוקפאו)1975/1976  הפועל יהוד, הפועל עכו  הפועל פתח תקווה, הפועל חדרה, בני יהודה תל אביב, מכבי רמת עמידר1976/1977  הפועל חדרה  הפועל כפר סבא, מכבי חיפה, מכבי פתח תקווה1977/1978  בני יהודה תל אביב, הפועל כפר סבא, מכבי פתח תקווה, הפועל ראשון לציון  הכח רמת גן, הפועל עכו1978/1979  הפועל פתח תקווה, מכבי רמת עמידר, הכח רמת גן  הפועל חדרה, הפועל ירושלים, הפועל ראשון לציון1979/1980  הפועל ראשון לציון, הפועל ירושלים, הפועל רמת גן  הכח רמת גן, בית"ר תל אביב, בית"ר ירושלים1980/1981  מכבי חיפה, בית"ר תל אביב, בית"ר ירושלים  הפועל חיפה, מכבי רמת עמידר, הפועל רמת גן1981/1982  הפועל לוד, מכבי יבנה, הפועל רמת גן  הפועל ראשון לציון, בית"ר תל אביב, הפועל פתח תקווה1982/1983  הכח רמת גן, בית"ר תל אביב, מכבי רמת עמידר  הפועל כפר סבא, הפועל ירושלים, הפועל רמת גן1983/1984  הפועל פתח תקווה, הפועל חיפה, הפועל כפר סבא  הפועל יהוד, מכבי רמת עמידר, בני יהודה תל אביב1984/1985  מכבי שעריים, בני יהודה תל אביב, הפועל ירושלים  הכח רמת גן, הפועל לוד, בית"ר תל אביב1985/1986  מכבי יפו, הפועל לוד, בית"ר נתניה  מכבי שעריים, הפועל חיפה, הפועל ירושלים1986/1987  הפועל צפרירים חולון  בית"ר נתניה, מכבי יפו, מכבי יבנה1987/1988  הפועל טבריה, הפועל ירושלים  מכבי פתח תקווה, הפועל לוד1988/1989  הפועל רמת גן  הפועל תל אביב, הפועל צפרירים חולון, הפועל טבריה1989/1990  הפועל צפרירים חולון, הפועל תל אביב  שמשון תל אביב, הפועל רמת גן1990/1991  מכבי פתח תקווה, מכבי יבנה  הפועל כפר סבא, בית"ר ירושלים1991/1992  בית"ר ירושלים, הפועל חיפה  הפועל ירושלים, מכבי יבנה1992/1993  מכבי הרצליה, מכבי עירוני אשדוד, הפועל כפר סבא  בית"ר תל אביב1993/1994  הפועל בית שאן, בית"ר תל אביב, עירוני ראשון לציון  הפועל כפר סבא1994/1995  הפועל כפר סבא, מכבי יפו  מכבי נתניה, מכבי עירוני אשדוד1995/1996  הפועל ירושלים, הפועל טייבה  מכבי יפו, בית"ר תל אביב1996/1997  הפועל אשקלון, מכבי עירוני אשדוד  הפועל טייבה, הפועל צפרירים חולון1997/1998  מכבי יפו, הפועל צפרירים חולון  הפועל אשקלון, הפועל באר שבע1998/1999  מכבי נתניה  מכבי יפו, הפועל בית שאן, הפועל צפרירים חולון1999/2000  הפועל צפרירים חולון  מכבי הרצליה, הפועל כפר סבא, הפועל ירושלים2000/2001  מכבי קריית גת, הפועל באר שבע  הפועל צפרירים חולון, בני יהודה תל אביב2001/2002  בני יהודה תל אביב, הפועל כפר סבא  מכבי קריית גת, הפועל חיפה2002/2003  מכבי אחי נצרת, בני סכנין הפועל כפר סבא, עירוני ראשון לציון2003/2004  הפועל נצרת עילית, הפועל חיפה מכבי נתניה, מכבי אחי נצרת2004/2005  מכבי נתניה, הפועל כפר סבא הפועל באר שבע, הפועל חיפה2005/2006  מכבי הרצליה, הכח עמידר רמת גן  בני סכנין, הפועל נצרת עילית2006/2007  בני סכנין, עירוני קריית שמונה  הפועל פתח תקווה, הכח עמידר רמת גן2007/2008  הכח עמידר רמת גן, הפועל פתח תקווה  מכבי הרצליה, הפועל כפר סבא2008/2009  הפועל חיפה, הפועל עכו, הפועל באר שבע, הפועל רמת גן, הפועל רעננה, אחי נצרת  עירוני קריית שמונה, הכח עמידר רמת גן2009/2010  עירוני קריית שמונה, הפועל אשקלון  מכבי אחי נצרת, הפועל רעננה2010/2011  הפועל רמת השרון, הפועל ראשון לציון  הפועל רמת גן, הפועל אשקלון2011/2012  הפועל רמת גן  מכבי פתח תקווה, הפועל ראשון לציון, הפועל פתח תקווה2012/2013  מכבי פתח תקווה, הפועל רעננה  הפועל רמת גן, מכבי נתניה2013/2014  מכבי נתניה, הפועל פתח תקווה  הפועל רמת השרון, בני יהודה תל אביב2014/2015  בני יהודה תל אביב, הפועל כפר סבא  הפועל פתח תקווה, מועדון ספורט אשדוד2015/2016  מועדון ספורט אשדוד, הפועל אשקלון  מכבי נתניה, הפועל עכו2016/2017  מכבי נתניה, הפועל עכו  הפועל תל אביב, הפועל כפר סבא2017/2018  הפועל תל אביב, הפועל חדרה  הפועל אשקלון, הפועל עכו2018/2019  הפועל כפר סבא, סקציה נס ציונה  בני סכנין, מכבי פתח תקווה2019/2020  מכבי פתח תקווה, בני סכניןהפועל רעננה, סקציה נס ציונה2020/2021  הפועל נוף הגליל, הפועל ירושליםבני יהודה תל אביב, הפועל כפר סבא2021/2022מכבי בני ריינה, סקציה נס ציונההפועל נוף הגליל, מכבי פתח תקווה2022/2023מכבי פתח תקווה, הפועל פתח תקווהעירוני קריית שמונה, סקציה נס ציונה2023/2024עירוני קריית שמונה, עירוני טבריההפועל פתח תקווה, הפועל תל אביב2024/2025הפועל פתח תקווה, הפועל תל אביבהפועל חדרה, מכבי פתח תקווה

ראו גם

כדורגל בישראל
כדורגלן העונה בישראל
ליגת העל בכדורגל נשים
ליגת העל בכדורגל לנוער
הליגה הישראלית בכדורגל חופים
קבוצות הכדורגל הישראליות במפעלים האירופיים

קישורים חיצוניים

אתר מנהלת הליגות לכדורגל

אשר גולדברג, 80 שנים לליגה הישראלית, באתר ההתאחדות לכדורגל בישראל, 17 בנובמבר 2011
וואלה! ספורט - ליגת העל
ערוץ הספורט - ליגת העל
ONE - ליגת העל

הערות שוליים

*
ישראל
1